Njazi Kuqilta lähti työpaikka | Jalkapallo | Iltalehti.fi
Njazi Kuqilta lähti työpaikka
Sunnuntai 17.10.2010 klo 14.04 Suomalaishyökkääjä Njazi Kuqi on menettänyt kahdeksan muun pelaajan tavoin paikkansa Skotlannin 1. divisioonassa pelaavan jalkapalloseuran Dundeen palkkalistoilla.
Njazi Kuqi menetti työpaikkansa. (JUSSI ESKOLA)
Taustalla on seuraa uhkaava konkurssi. Talousvaikeuksia selvittelevä Bryan Jackson karsii menoja ja listasi viikonloppuna työpaikkansa menettäneet.Pelaajien lisäksi irtisanottavien listalla oli manageri Gordon Chisholm ja kaksi hänen apulaistaan.Kuqi, 27, solmi Dundeen kanssa vuoden sopimuksen syyskuussa. Edelliset kaksi ja puoli kautta hän pelasi Saksassa. STT